হায়দ্রাবাদ বিশ্ববিদ্যালয়
হায়দ্রাবাদ বিশ্ববিদ্যালয় (ইংরেজি: University of Hyderabad; হায়দ্রাবাদ বিশ্ববিদ্যালয়, কেন্দ্রীয় বিশ্ববিদ্যালয় নামেও পরিচিত) ভারতের তেলেঙ্গানা রাজ্যে হায়দ্রাবাদ শহরে ভারতীয় সরকারী গবেষণা বিশ্ববিদ্যালয়। ১৯৭৪ সালে স্থাপিত বিশ্ববিদ্যালয়,শহরের উপকণ্ঠে গাছিবাউলিতে ২০০০একরের উপর স্থানে নির্মিত। ১৯৭৩ এর ছয়দফা সূত্রর একটি সূত্রর অধীনে এই বিশ্ববিদ্যালয় তৈরি হয়। হায়দ্রাবাদ বিশ্ববিদ্যালয় জাতীয় মূল্যায়ন ও স্বীকৃতি পরিষদ /National Assessment and Accreditation Council (NAAC) দ্বারা সর্বোচ্চ পুরস্কার যা পার্স পুরস্কার হিসাবে পরিচিত,A গ্রেড দ্বারা স্বীকৃত। ১৯৭৪ সাল থেকে ১৯৭৯ সাল অব্ধি বেনারস হিন্দু বিশ্ববিদ্যালয়ের জৈব রসায়নবিদ ও রসায়নের অধ্যাপক,গুরুবক্স সিং হায়দ্রাবাদ বিশ্ববিদ্যালয়ের প্রথম উপাচার্য ছিলেন।বি.ডি.জট্টি এই বিশ্ববিদ্যালয়ের প্রথম আচার্য ছিলেন। তেলেঙ্গানা রাজ্যের রাজ্যপাল বিশ্ববিদ্যালয়ের প্রধান রেক্টর পদাধিকার প্রাপ্ত, এবং ভারতের রাষ্ট্রপতি বিশ্ববিদ্যালয়ের পরিদর্শক।২০১২ সালে ইন্ডিয়া টুডে দ্বারা আয়োজিত প্রতিযোগিতায় হায়দ্রাবাদ বিশ্ববিদ্যালয় ইন্ডিয়ান ইন্সটিটিউট অফ সায়েন্স থেকে এগিয়ে সপ্তম স্থান অর্জন করে। ২০১৫ সালের জানুয়ারিতে হায়দ্রাবাদ বিশ্ববিদ্যালয় ভারতের শ্রেষ্ঠ কেন্দ্রীয় বিশ্ববিদ্যালয়ের ভিসিটরস পুরস্কার জিতেছে।